Крис Корнел получи посмъртно „Грами“ | Грамофона - новини от Бургас, България и света.
11.02.2019 , 08:03 | Автор : Gramofona.com
Крис Корнел, покойният лидер на гръндж движението с групата "Саундгардън", получи посмъртно награда "Грами" в раздела рок музика, предаде АП. Композицията When Bad Does Good на Корнел победи в категорията най-добро рок изпълнение.
Корнел, роден през 1964 г. в Сиатъл, се самоуби на 17 май 2017 г. До 1997 г. той бе част от "Саундгардън", а от 2001 г. - водещ вокал на група "Аудиослейв", която се разпадна през 2007 г., припомня ТАСС. "Саундгардън" бе култова рок група от 90-те, която наред с "Нирвана", "Пърл джем" и други бе знакова за грънч движението.
През 2010 г. Корнел обяви, че "Саундгардън" се събира отново, а през 2012 г. излезе шестият албум на бандата "Кинг енимъл". Музикантът е номиниран 16 пъти за "Грами", включително два пъти посмъртно. Приживе той завоюва две "златни грамофончета".
За най-добро солово поп изпълнение наградата грабна Лейди Гага с песента Joanne. Ариана Гранде получи първия си приз "Грами" в категорията най-добър вокален поп албум за Sweetener, а ветеранът Нелсън бе определен за изпълнителя на най-добър традиционен вокален поп албум с изпълнение на My Way на Франк Синатра. За най-добро музикално видео журито посочи композицията This is America на рапъра Чайлдиш Гамбино.